මයෝන් මුස්තාපා, ඩී. එම්. බණ්ඩාරනායක හා අනුර ගොපල්ලව මහත්වරුන්ට එක්සත් ජාතික පක්ෂයේ පාර්ලිමේන්තු මන්ත්‍රීවරුන් ලෙස දිවුරුම් දීම සඳහා අවස්ථාව ලබා දෙන ලෙසට විපක්ෂය කළ ඉල්ලීම කතානායක වි.ජ.මු. ලොකු බණ්ඩාර මහතා ඊයේ (6) ප්‍රතික්ෂේප කෙළේ ය.පාර්ලිමේන්තුව ඊයේ (6) රැස් වූ අවස්ථාවේදී විපක්ෂයේ ඉල්ලීම ප්‍රතික්ෂේප කරමින් කරුණු දැක්වූ කතානායක වි.ජ.මු.ලොකු බණ්ඩාර මහතා පාර්ලිමේන්තුව විසුරුවා හැරීමෙන් පසුව සුවිශේෂී කාරණයක් සඳහා නැවත රැස් කළ අවස්ථාවකදී මන්ත්‍රීවරුන් ලෙස දිවුරුම් දීම හෝ අලුත් යෝජනා ගෙන ඒම වැනි කටයුතුවලට නීතියෙන් ඉඩක් නැතැයි ප්‍රකාශ කළේ ය.හදිසි නීතිය දීර්ඝ කිරීමේ සුවිශේෂ කාරණය සදහා විසුරුවා හැර තිබූ පාර්ලිමේන්තුව ආණ්ඩු ක්‍රම ව්‍යවස්ථාවේ 155 ඪම වන්තියට අනුව නැවත රැස් කළ බව පෙන්වා දුන් කතා නායකවරයා එබැවින් එම්.එම්.මුස්තාෆා, ඩී.එම්.බණ්ඩාරනායක සහ අනුර ගොපල්ලව යන මන්ත්‍රීවරුන් දිවුරුම් දීම සඳහා විපක්ෂය කළ ඉල්ලීමට ඉඩ දිය නොහැකි බවද කීය.එම මන්ත්‍රීවරුන්ට දිව්රුම් දීමට අවස්ථාව සලසා දෙන ලෙස විපක්ෂ නායකවරයා ඇතුළු විපක්ෂයේ මන්ත්‍රීවරුන් කළ ඉල්ලීමට ප්‍රතිචාර දක්වමින් කතානායකවරයා මේ බව පැවසුවේ ය.පාර්ලිමේන්තුවේ මන්ත්‍රීධූර 3ක් සඳහා පුරප්පාඩු පවතින බව ද එම පුරප්පාඩු වූ මන්ත්‍රීධූර සඳහා අදාළ මන්ත්‍රීවරුන්ට දිවුරුම් දීමට ඉඩ සලසා දිය යුතු බවද එසේ නොමැතිව මන්ත්‍රීවරුන් අඩු පාර්ලිමේන්තුවක හදිසි නීති විවාදය පැවැත්වීම නීත්‍යානුකූල නොවන බව ද විපක්ෂයේ ප්‍රධාන සංවිධායක ජෝශප් මයිකල් පෙරේරා මහතා සභාවේ කටයුතු ඇරැඹීමටත් පෙර නැගි සිටිමින් ප්‍රකාශ කළේ ය.සභානායක නිමල් සිරිපාල ද සිල්වා මහතා මෙහිදී ප්‍රකාශ කළේ හදිසි නීතිය දීර්ඝ කිරීමේ සුවිශේෂ කරුණ සඳහා නැවත රැස්වූ පාර්ලිමේන්තුවේ මන්ත්‍රීවරුන්ට දිවුරුම් දීමට ඉඩක් නැති බවය.මන්ත්‍රීවරයකු දෙන්නෙකු අඩුවූවා කියා පාර්ලිමේන්තුවේ කටයුතු නතර කළ නොහැකි බව ද හදිසියේ මන්ත්‍රීවරයකු මිය ගිය අවස්ථාවක මෙවැනි තත්ත්වයක පාර්ලිමේන්තුවේ කටයුතු සිදු කෙරෙන බව ද සභානායකවරයා පෙන්වා දුන්නේ ය.